CELEX: 31992R3513
Language: el
Date: 1992-12-03 00:00:00
Title: Κανονισμός (ΕΟΚ) αριθ. 3513/92 της Επιτροπής της 3ης Δεκεμβρίου 1992 για κατάταξη εμπορευμάτων στη συνδυασμένη ονοματολογία

Avis juridique important

|

31992R3513

Κανονισμός (ΕΟΚ) αριθ. 3513/92 της Επιτροπής της 3ης Δεκεμβρίου 1992 για κατάταξη εμπορευμάτων στη συνδυασμένη ονοματολογία  

Επίσημη Εφημερίδα αριθ. L 355 της 05/12/1992 σ. 0012 - 0013 Φινλανδική ειδική έκδοση: Κεφάλαιο 2 τόμος 8 σ. 0152  Σουηδική ειδική έκδοση: Κεφάλαιο 2 τόμος 8 σ. 0152 

ΚΑΝΟΝΙΣΜΟΣ (ΕΟΚ) αριθ. 3513/92 ΤΗΣ ΕΠΙΤΡΟΠΗΣ  της 3ης Δεκεμβρίου 1992  για κατάταξη εμπορευμάτων στη συνδυασμένη ονοματολογίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 (1), όπως τροποποιήθηκε τελευταία από τον κανονισμό (ΕΟΚ) αριθ. 1039/92 της Επιτροπής (2) για τη δασμολογική και στατιστική ονοματολογία και για το κοινό δασμολόγιο, και ιδίως το  άρθρο 9,  Εκτιμώντας:  ότι, για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον προαναφερθέντα κανονισμό, πρέπει να αποφασιστούν χωρίς καθυστέρηση οι διατάξεις για την κατάταξη του εμπορεύματος που αναφέρονται στο παράρτημα του  παρόντος κανονισμού-  ότι ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας- ότι αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη,  ενδεχομένως, υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών-  ότι, κατ' εφαρμογή των εν λόγω γενικών κανόνων, το εμπόρευμα που περιγράφεται στη στήλη 1 του πίνακα του παραρτήματος του παρόντος κανονισμού πρέπει να καταταγεί στον αντίστοιχο κωδικό ΣΟ που σημειώνονται στη στήλη 2 βάσει των διατάξεων της στήλης 3-  ότι είναι σκόπιμο, οι δεσμευτικές δασμολογικές πληροφορίες οι οποίες περιέχονται από τις τελωνειακές αρχές των κρατών μελών σχετικά με την κατάταξη των εμπορευμάτων στην τελωνειακή ονοματολογία και δεν είναι σύμφωνες με το δίκαιο που καθορίζει ο παρών  κανονισμός να μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 6 του κανονισμού (ΕΟΚ) αριθ. 3796/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2674/92 (4), κατά την διάρκεια περιόδου  τριών μηνών από τον κάτοχό τους, εάν αυτός έχει συνάψει σύμβαση όπως αυτή που αναφέρεται στο άρθρο 14 παράγραφος 3 στοιχεία α) ή β) του κανονισμού (ΕΟΚ) αριθ. 1715/90 της Επιτροπής (5)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το εμπόρευμα που περιγράφεται στη στήλη 1 του προσαρτημένου πίνακα κατατάσσεται στη συνδυασμένη ονοματολογία στον αντίστοιχο κωδικό ΣΟ που σημειώνεται στη στήλη 2 του εν λόγω πίνακα.  Άρθρο 2  Οι δεσμευτικές δασμολογικές πληροοφορίες που παρέχονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις  διατάξεις του άρθρου 6 του κανονισμού (ΕΟΚ) αριθ. 3796/90, κατά την διάρκεια τριών μηνών από τον κάτοχό τους, εάν αυτός έχει συνάψει σύμβαση όπως αυτή που αναφέρεται στο άρθρο 14 παράγραφος 3 στοιχεία α) ή β) του κανονισμού (ΕΟΚ) αριθ. 1715/90.  Άρθρο 3  Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Δεκεμβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 256 της 7. 9. 1987, σ. 1. (2) ΕΕ αριθ. L 110 της 28. 4. 1992, σ. 42. (3) ΕΕ αριθ. L 365 της 28. 12. 1990, σ. 17. (4) ΕΕ αριθ. L 271 της 16. 9. 1992, σ. 5. (5) ΕΕ αριθ. L 160 της 26. 6. 1990, σ. 1.    ΠΑΡΑΡΤΗΜΑ        Περιγραφή εμπορευμάτων  Κατάταξη Κωδικός ΣΟ  Αιτιολογία      (1)  (2)  (3)      1. Ελαιώδες παρασκεύασμα σε κάψουλες από ζελατίνη, συσκευασμένο για τη λιανική πώληση.  Κάθε κάψουλα περιέχει:  - έλαιο από σπόρους οινοθήρας  (Oenothera biennis L.) 500 mg  - λιπαρές ουσίες γάλακτος σε υγρή μορφή 14 mg  - αντιοξειδωτικά (βιταμίνη Ε) 15 mg  1517 90 99  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 1517, 1517 90 και 1517 90 99  2. Σιρόπι, από  ιμβερτοποιημένο ζάχαρο, άχρωμο, διακρινόμενη γεύση φρούτου, με τα εξής αναλυτικά χαρακτηριστικά:  - εκχύλισμα, δ.δ. 20 oC: 67,0 κατά βάρος  - σακχαρόζη μη ανιχνεύσιμη  - γλυκόζη (δεξτρόζη): 48,0 κατά βάρος σε ξερή κατάσταση  - φρουκτόζη 48,8 κατά βάρος σε ξερή κατάσταση  - τέφρα: λιγότερο του 0,01 % κατά βάρος  - ογκομετρούμενη οξύτητα (pH 7,0), που εκφράζεται σε τρυγικό οξύ: 0,11 % κατά βάρος.  Το προϊόν διατίθεται στο εμπόριο με την περιγραφή "ανακαθαρισθέν συμπυκνωμένο γλεύκος"  1702 90 90  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 1702,  1702 90 και 1702 90 90  Με την εξαγωγή σχεδόν όλων των συστατικών πλην των σακχάρων, το προϊόν χάνει το χαρακτήρα του συμπλυκνωμένου γλεύκους σταφυλιών του κωδικού ΣΟ 2009 60  3. Χυμός από καρότα, που έχει υποστεί ζύμωση γαλακτικών οξέων και δύναται να καταναλωθεί απευθείας ως  ποτό  2202 90 10  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 2202, 2202 90 και 2202 90 10  Λόγω της ζύμωσης των γαλακτικών οξέων και της μείωσης της αξίας pH που προκύπτει από αυτήν, το προϊόν αυτό έχει απωλέσει τον γνήσιο χαρακτήρα του χυμού λαχανικών της κλάσης 2009 (βλέπε επίσης τις επεξηγηματικές σημειώσεις του ΕΣ, κλάση 2009, παράγραφοι  3 και 7)